Source: http://www.vssr.sk/clanok-z-titulky/dovolenka-pojem-vymera-vypocet-kratenie-a-preplatenie-2.htm/
Timestamp: 2019-07-18 15:36:20+00:00

Document:
Verejná správa SR - Dovolenka – pojem, výmera, výpočet, krátenie a preplatenie
Dovolenka – pojem, výmera, výpočet, krátenie a preplatenie
Komplexne spracovaná téma dovolenky. Príspevok rozoberá jednotlivé ustanovenia o dovolenke na príkladoch a pozornosť je venovaná najčastejšie kladeným otázkam z praxe.
Obsah príspevku:
Pojem dovolenka, účel inštitútu dovolenky v pracovnom práve, právny základ inštitútu dovolenky
Spôsob dojednania dovolenky – dojednanie, resp. uvedenie dovolenky v pracovnej zmluve
Druhy dovolenky
Výmera dovolenky, druhy výmer dovolenky, týždeň dovolenky
Počet pracovných dní dovolenky
Dovolenka zamestnanca s pružným pracovným časom (dĺžka pracovného dňa dovolenky)
Čerpanie dovolenky
Dovolenka počas dočasného pridelenia
Náhrada mzdy za vyčerpanú a nevyčerpanú dovolenku
Vrátenie vyplatenej náhrady mzdy za dovolenku alebo jej časť
Aplikácia ustanovení o dovolenke na dohody o prácach vykonávaných mimo pracovného pomeru
Dovolenka a dva pracovné pomery u zamestnávateľa
Dovolenka a domácka práca
V texte sa na príkladoch rozoberajú jednotlivé ustanovenia o dovolenke (§ 100 až § 118 Zákonníka práce), ako aj s nimi súvisiace ustanovenia Zákonníka práce. V príkladoch je pozornosť venovaná najčastejšie kladeným otázkam z praxe, ako je: určenie, či sú splnené podmienky nároku na dovolenku (odpracovaných 21, 60 dní), určenie počtu pracovných dní dovolenky (najmä pri nerovnomernom rozvrhnutí pracovného času) a zaokrúhľovanie dovolenky, krátenie dovolenky, posudzovanie dovolenky vo vzťahu k sviatku (dovolenka počas sviatku, sviatok vo vzťahu ku kráteniu dovolenky), prenášanie dovolenky do ďalších kalendárnych rokov, preplatenie nevyčerpanej dovolenky.
1. Pojem dovolenka, účel inštitútu dovolenky v pracovnom práve, právny základ inštitútu dovolenky
Dovolenka na
Doba – čas odpočinku, ktorý zamestnávateľ musí zamestnancovi poskytnúť s cieľom zabezpečenia zotavenia zamestnanca po práci (zotavenia v dlhšom rozsahu). Účelom dovolenky je ochrana zdravia zamestnanca (nepriamo aj ostatných zamestnancov – plošne teda BOZP) a regenerácia pracovných síl.
1.1 Pojem dovolenka a účel dovolenky
Dovolenka predstavuje inštitút pracovného práva, ktorý slúži na zabezpečenie dlhodobého zotavenia zamestnanca po práci a zároveň mu umožňuje „uvoľniť“ sa inak zo svojho zmluvného záväzku vykonávať prácu pre zamestnávateľa. Primárnym účelom dovolenky, ako inštitútu pracovného práva, je teda ochrana zdravia zamestnanca (nepriamo aj ostatných zamestnancov – ploš­ne teda BOZP) a regenerácia pracovných síl zamestnanca.
Bez tohto inštitútu by odpočinok zamestnanca bol garantovaný len prestávkou v práci, nepretržitým denným odpočinkom a nepretržitým odpočinkom v týždni. Zamestnanec by však nemal k dispozícii dlhší čas na svoju regeneráciu (zotavenie sa).
Počas dovolenky zamestnávateľ nemôže zamestnancovi určovať, čo by mal robiť, kde by ju mal tráviť (zamestnanec sám disponuje svojou dovolenkou).
Z tohto hľadiska dovolenku upravuje aj smernica EÚ 2003/88/ES o niektorých aspektoch organizácie pracovného času, ktorá je aj smernicou BOZP.
Cieľom dovolenky je zabezpečenie dlhodobejšej regenerácie pracovnej sily, preto Zákonník práce hovorí primárne o čerpaní celej dovolenky, resp. väčších úsekov v celku.
Z hľadiska jazykového v slove „dovolenka“ nie je premietnuté slovo oddych, odpočinok, ale skôr slovo dovoliť/uvoľniť – pozri aj definícia, ktorá sa nachádza v Slovníku slovenského jazyka: „dočasné uvoľnenie zo služby al. zo zamestnania“ (zdroj: Slovník súčasného slovenského jazyka – Jazykovedný ústav Ľudovíta Štúra). Dovolenka na zotavenie – uvoľnenie z práce (pracovné voľno) s cieľom zotavenia/oddychu.
Dovolenka je platená. Ak by išlo o neplatený inštitút, len malý počet zamestnancov by mal záujem o jej čerpanie.
1.2 Ústavné právo na dovolenku
Právo na dovolenku je ústavným právom zamestnanca. Čl. 36 Ústavy SR ustanovuje, že „Zamestnanci majú právo na spravodlivé a uspokojujúce pracovné podmienky. Zákon im zabezpečuje najmä...f) najkratšiu prípustnú dĺžku platenej dovolenky na zotavenie.“ Zároveň podľa čl. 51 Ústavy SR „Domáhať sa práv uvedených v čl. 35, 36, čl. 37 ods. 4, čl. 38 až 42 a čl. 44 až 46 tejto ústavy sa možno len v medziach zákonov, ktoré tieto ustanovenia vykonávajú.“ Zákonník práce upravuje minimálnu dovolenku na zostavenie zamestnancov (výmera – § 103 ZP), a tým napĺňa čl. 36 Ústavy SR. Zároveň Zákonník práce ustanovuje, že dovolenka je platená.
Príspevok je uvedený v skrátenom znení. Celé znenie nájdete tu:
Dátum publikácie: 11. 7. 2019
Autor: JUDr. et Mgr. Jozef Toman, PhD.
270/1995 Z. z. Zákon o štátnom jazyku SR
75/1967 Zb. Vyhláška ministerstiev zdravotníctva a zahraničných vecí o dodatkovej dovolenke pracovníkov, ktorí vykonávajú zdraviu škodlivé alebo zvlášť obťažné práce, a o náhrade za stratu na zárobku po skončení pracovnej neschopnosti pri niektorých chorobách z povolania.
317/2009 Z. z. Zákon o pedagogických zamestnancoch a odborných zamestnancoch
138/2019 Z. z. Zákon o pedagogických zamestnancoch a odborných zamestnancoch
Peňažné plnenie za prácu pri príležitosti obdobia letných dovoleniek a vianočných sviatkov v roku 2019
Preplatenie nevyčerpanej dovolenky starostu
Dovolenka po materskej a rodičovskej dovolenke
Nárok na dovolenku
Dovolenka starostu obce
Uplatnenie dovolenky podľa kolektívnej zmluvy vo verejnej správe
Čerpanie dovolenky po skončení rodičovskej dovolenky
Preplatenie dovolenky
Kratší pracovný čas
Súvisiace články z kaviarne
Dovolenka (nárok, krátenie, čerpanie)
Je autorom viacerých kníh o pracovnom práve (napr. Zákonník práce s komentárom – Poradca podnikateľa 2016, Konto pracovného času), prednáša o pracovnom práve, publikuje akademické aj praktické články v oblasti pracovného práva. Od roku 2010 pôsobí na Ministerstve práce, sociálnych vecí a rodiny SR a od roku 2011 je riaditeľom odboru zodpovedným za oblasť právnej úpravy pracovnoprávnych vzťahov – napr. za Zákonník práce, zákon o minimálnej mzde, zákon o kolektívnom vyjednávaní a podieľal sa na všetkých novelách Zákonníka práce v tomto čase.

References: § 118
 Čl. 36
 čl. 51
 čl. 35
 čl. 37
 čl. 38
 čl. 44
 § 103
 čl. 36